ลาซ็อกกา เบิ้ล กลัดบัค ยังไม่ฟื้นโดน ฮัมบูร์ก บุกถล่ม 3-0
สิงห์หนุ่ม โบรุสเซีย มึนเชนกลัดบัค รองแชมป์เมื่อซีซั่นที่แล้วยังบู่ต่อเนื่องล่าสุดเปิดบ้านโดนทีเด็ดของ  ปิแอร์ ลาซ็อกกา เหมา 2 ประตูให้กับ  สิงห์เหนือ ฮัมบูร์ก บุกมาถล่มแบบเหลือเชื่อ 3-0 ในศึกบุนเดสลีกา เยอรมันเมื่อคืนวันศุกร์ที่ผ่านมา,ศึกฟุตบอลบุนเดสลีกา เยอรมัน ฤดูกาล 2015/16 ประจำวันที่ 11 ก.ย. เป็นการแข่งขันในคู่ระหว่าง สิงห์หนุ่ม โบรุสเซีย มึนเชนกลัดบัค รองแชมป์ปีที่แล้วที่ผลงานกำลังบู่สุดขีดพ่ายมา 3 เกมติดต่อกันอยู่อันดับบ๊วยในเวลานี้ เปิดสนาม สตาดิออน โบรุสเซีย พาร์คพบกับ สิงห์เหนือ ฮัมบูร์ก ทีมอันดับ 13 ของตาราง,เปิดฉากขึ้นมาแค่ 11 นาทีเป็นทีมเยือนมาได้ประตูขึ้นนำไปก่อน 1-0 จากจังหวะคืนหลังพลาดก่อนโดน ปิแอร์ มิเชล ลาซ็อกกา ฉกบอลไปยิงผ่านมือ ยานน์ ซอมเมอร์เข้าไปแบบส้มหล่น,หลังจากโดนประตูขึ้นนำเจ้าถิ่นพยายามบุกหวังทวงประตูคืนแต่ทว่าก่อนจบครึ่งแรกนาทีเดียวกลับโดนทีมเยือนมาได้ประตูทิ้งห่าง 2-0 จากลูกเตะมุม อิโว อิลิเซวิช เปิดมาหน้าประตูและเป็น  ปิแอร์ มิเชล ลาซ็อกกา เทคตัวขวิดเข้าไปและจบครึ่งแรกไปด้วยสกอร์นี้,เข้าสู่ครึ่งหลังเจ้าถิ่นบุกต่อแต่เกมรับวันนี้หลวมเหลือเกินโดนลูกโต้กลับของทีมเยือนนำมาสู่ประตูนำห่าง 3-0 ยาโรสลาฟ ดร็อปนีย์ แทงให้กับ นิโคลาย มุลเลอร์ หลุดเดี่ยวไปกระดกบอลข้ามหัว ยานน์ ซอมเมอร์ นายด่านเจ้าถิ่นเข้าไปอย่างเหนือชั้น,เวลาที่เหลือเจ้าถิ่นยังทวงประตูคืนไม่ได้จนครบ 90 นาทีเป็น ฮัมบูร์ก เอสวี พลิกล็อกถล่มเอาชนะ โบรุสเซีย มึนเชนกลัดบัค คาบ้าน 3-0 เก็บ 3 แต้มเต็มกลับออกไปขึ้นไปอยู่อันดับ 7 ชั่วคราวแล้วส่วน กลัดบัค พ่ายรวด 4 นัดจมบ๊วยต่อไปอีกสัปดาห์
สิงห์หนุ่ม โบรุสเซีย มึนเชนกลัดบัค รองแชมป์เมื่อซีซั่นที่แล้วยังบู่ต่อเนื่องล่าสุดเปิดบ้านโดนทีเด็ดของ  ปิแอร์ ลาซ็อกกา เหมา 2 ประตูให้กับ  สิงห์เหนือ ฮัมบูร์ก บุกมาถล่มแบบเหลือเชื่อ 3-0 ในศึกบุนเดสลีกา เยอรมันเมื่อคืนวันศุกร์ที่ผ่านมา
บุนเดสลีกา,โบรุสเซีย มึนเชนกลัดบัค,ฮัมบูร์ก,ข่าวกีฬา,ผลบอล,ไทยรัฐออนไลน์